b'\n_START_ARTICLE_\nTractat de Tudil\xc3\xa9n\n_START_SECTION_\nTractat\n_START_PARAGRAPH_\nAmb aquest tractat Ramon Berenguer IV i Alfons VII de Lle\xc3\xb3 acordaren repartir-se el regne de Pamplona aprofitant la mort de Garcia Ramires \xc2\xabdux de Pamplona\xc2\xbb i el d\xc3\xa8bil govern del seu fill San\xc3\xa7 Garc\xc3\xa9s. A m\xc3\xa9s, es fixaren els l\xc3\xadmits que correspondrien a cada regne de les terres conquerides als musulmans: Arag\xc3\xb3 es quedaria les taifes de Val\xc3\xa8ncia, D\xc3\xa8nia i M\xc3\xbarcia, \xc3\xa9s a dir, a m\xc3\xa9s de la conquesta de les places i termes situats al sud del riu X\xc3\xbaquer, el dret a annexionar-se el regne de M\xc3\xbarcia, excepte els castells de Llorca i Vera. La resta seria per Castella.'